
Teema: Arvamus ehitusloa eelnõu kohta – Riigitee nr 2 Tallinna-Tartu-Võru-Luhamaa tee km 7,69 Peetri kergliiklustunneli ja kergliiklusteede ehitus
Täname võimaluse eest tutvuda projekti ja ehitusloa eelnõuga, mis käsitleb Riigitee 2 Tallinn-Tartu-Voru-Luhamaa km 7,69 Peetri tunnel ja kergliiklusteede ehitusloa menetlusse kaasamine kirjeldatud ehitustöid.  
Oleme projektlahendusega põhimõtteliselt nõus. Samas soovime teha ettepaneku vaadata üle ja muuta ehitusprojekti seletuskirja punktis 2.8.3 kirjeldatud olemasoleva müraseina demonteerimise ja taastamise lahendus.
Teeme ettepaneku mitte taastada olemasolevat müraseina täies ulatuses pärast tunneli ehitustööde lõppemist. Ettepanek tuleneb asjaolust, et müraseinaga piirneva Vana-Meeritsa kinnistu osas on koostamisel detailplaneering*, millega kavandatakse alale ärimaa sihtotstarve ning ärihoonete ehitusõigus. Detailplaneeringu kehtestamise eeldatav aeg on 2027 aastal, mis on ka Riigitee nr 2 Tallinna-Tartu-Võru-Luhamaa tee km 7,69 Peetri kergliiklustunneli ja kergliiklusteede ehituse planeeritu aeg. Vana Meeritsa kinnistu kavandatavat maakasutust arvestades ei ole olemasoleva müraseina paiknemine planeeringuala ulatuses enam vajalik.
Müraseina täies mahus taastamata jätmine võimaldaks vähendada ehitustööde maksumust ning optimeerida ehitusperioodi kestust, vältides olemasolevate konstruktsioonide demonteerimise, hoiustamise, ümberehitamise ja tagasipaigaldamisega seotud töid.
Palume seetõttu kaaluda lahendust, mille kohaselt taastatakse müratõkkesein üksnes Vana Meeritsa kinnistu kõrval Reti põik 5 kinnistul olemasoleva elamu kaitseks vajalikus ja õigusaktidest tulenevalt nõutavas ulatuses. Ülejäänud osas palume müraseina taastamisest loobuda.
Samuti palume koostada ja esitada meile korrigeeritud lahendus koos müraseina kavandatava ulatusega, et saaksime sellega arvestada Vana-Meeritsa kinnistu detailplaneeringu edasisel koostamisel.
*Vana-Meerisa kinnistu kat. tunnus 65301:001:2210 osas on Rae Vallavalitsus algatanud Peetri alevik Vana-Meeritsa kinnistu ja lähiala detailplaneeringu (kovID DP1334). Planeeringu põhijoonis lisatud kirjale. 

